Številka: 354-0003/2011-12

Datum: 10.06.2019

**ODBOR ZA KOMUNALNE ZADEVE IN**

**VARSTVO OKOLJA OBČINE PREVALJE**

**ZADEVA: Predlog odloka o ravnanju s komunalnimi odpadki v občinah Koroške regije – prva obravnava**

**PRAVNA PODLAGA**

33. člen Zakona o lokalni samoupravi (Uradni list RS št. 72/93 in naslednji), 19. člen Statuta Občine Prevalje (Uradno glasilo slovenskih občin št. 70/15), 149. člena Zakona o varstvu okolja (Uradni list RS, št. 39/06 – UPB), 3., 6. in 7. člena Zakona o gospodarskih javnih službah (Uradni list RS, št. 32/93, 30/98 – ZZLPPO, 127/06-ZJZP)

**OBRAZLOŽITEV:**

1. **Ocena stanja:**

Dvanajst koroških občin je v letu 2011 sprejelo skupni Odlok o načinu izvajanja gospodarske javne službe ravnanja s komunalnimi odpadki v Koroški regiji (Uradni list RS, Št. 85/2011). Bistvena določila tega Odloka so bila, da se vse GJS ravnanja z odpadki izvajajo v KOCEROD d.o.o., da so cene vseh storitev enake v vseh dvanajstih občinah in da se pristojnost potrjevanja cen prenese na Svet ustanoviteljev. Po sedmih letih veljave tega Odloka ugotavljamo, da se zbiranje komunalnih odpadkov še ni preneslo na Kocerod d.o.o., da to javno službo še vedno izvajajo štiri komunalna podjetja in da cene za zbiranje komunalnih odpadkov niso enake v vseh dvanajstih občinah, saj jih oblikujejo v štirih podjetjih, potrjujejo pa v dvanajstih občinah.

1. **Razlogi za sprejem:**

Svet ustanoviteljev Kocerod je na svoji 22. redni seji, dne 28.2.2019, sprejel sklep, da direktor KOCEROD d.o.o. v sodelovanju s strokovnimi službami občin pripravi nov odlok o ravnanju s komunalnimi odpadki v občinah Koroške regije.

**c) Cilji, načela in predlogi rešitev:**

**Cilji:**

* slediti določbam predpisov na tem področju;
* zmanjšati količino odloženih ostankov odpadkov;
* poenotiti standarde službe;
* zagotoviti strokovno vodenje službe iz enega mesta;
* skladno s predpisi zagotoviti enovito in celovito izvajanje GJS;

**Načela**, ki smo jih upoštevali pri pripravi predloga:

* načelo zakonitosti,
* načelo transparentnosti,
* načelo varovanja okolja;
* načelo učinkovitega izvajanja GJS;

**Predlogi rešitev:**

V predlogu Odloka je besedilo v celoti pripravljeno na novo.

V besedilu so podrobneje opredeljena področja, ki so predmet lokalnega urejanja, kot na primer vrsta in obseg storitev gospodarskih javnih služb, pogoji za zagotavljanje in uporabo storitev gospodarskih javnih služb, pravice in obveznosti uporabnikov storitev gospodarskih javnih služb, financiranje gospodarskih javnih služb in obračun storitev, nadzor nad izvajanjem gospodarskih javnih služb in kazenske določbe. Pri opredelitvi nosilcev javne službe za vsa tri področja je upoštevan sklep Sveta ustanoviteljev, sprejet na zadnji seji dne 28.2.2019 ki kot izvajalca GJS ravnanja z odpadki določa družbo Kocerod, v vmesnem času do predaje opravljanja nalog (prehodno obdobje), najpozneje do konca leta 2020, pa kot izvajalce nalog zbiranja še obstoječa komunalna podjetja.

**d) Primerljive rešitve v drugih občinah**

Vse Občine so dolžne urediti izvajanje GJS ravnanja z odpadki v skladu s predpisi.

**OCENA FINANČNIH POSLEDIC ZA PRORAČUN:**

Sprejetje Odloka nima finančnih posledic za proračun.

**PREDLOG SKLEPA:**

|  |
| --- |
| **SKLEP: Odbor za komunalne zadeve in varstvo okolja Občine Prevalje se je seznanil s Predlogom odloka o ravnanju s komunalnimi odpadki v občinah Koroške regije – prva obravnava, se z njim strinja ter ga predlaga Občinskemu svetu v obravnavo in sprejem.** |

**PREDLOG SKLEPA ZA OBČINSKI SVET:**

**Občinski svet Občine Prevalje sprejme Odlok o ravnanju s komunalnimi odpadki v občinah Koroške regije v prvi obravnavi.**

Pripravil: Oddelek za KCG

 Župan Občine Prevalje

 dr. Matic Tasič